Ad d-naf ttbut i d-nebder deg umedya n temnaḍt n leqbayel xas akken lqanun n laɛwayed yella, steɛarfen fell-as yakan (maca mačči akk di temnaḍin n Leqbayel: di Tizi-Wezzu kan) wid ɣef i wumi i d-yeffeɣ leḥkem fell-asen zemren di yal tagnitt ad smarsen lqanun ineslem (di Tizi-Wuzzu neɣ Lzzayer tamaneɣt) ayagi lmaɛna-s xas akk anect-n n yinnawen yessawalen ɣer leḥmala n tmaziɣt, tadbelt tafrensist tella tesṭaɛref di taggara s lqanun ineslem d win i d lsas agejdan n yinselmen yakk. Dagi daɣen ma nuɣal ɣer wayen i d-yettunefken yakan "tasertit tamaziɣt" i Fransa teddawar kan ɣef kra kan n temsal. Ad d-nesmekti daɣen di tmurt n Leqbayel laɛqudat n lqanun aɣrim yaɛnan "inaṣliyen" llan ttwarun deg waṭas n tikal s taɛrabt.